### | | | | --- | --- | | | | | --- | | **Byråd** 24. marts 2020 Sagsnr. 710-2020-370 Dok.nr. 710-2020-110360 Sagsbehandler DPGILA | | 43.                 Kommunale tilsyn på [adresse] i Hadsten og [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | SS-U, ØK, BY |
| Lovgrundlag | Servicelovens § 151 |

###

**SAGENS INDHOLD**

Byrådet skal i denne sag tage stilling til de tilsyn, som
Favrskov Kommune har udført på plejecenter [adresse] i Hadsten og på [adresse]
Friplejehjem.

Social- og Sundhedsudvalget besluttede på møde 5. marts
2019, at de kommunale tilsyn på ældreområdet gennemføres af Social og Sundhed.
Tilsynene er tidligere blevet udført af eksterne konsulenter.

Det kommunale tilsyn omfatter observationer, interviews med
beboere, medarbejdere og ledere samt gennemgang af borgernes journaler baseret
på stikprøver på hvert plejecenter. Tilsynet sker på baggrund af en
bekendtgørelse om tilsyn på plejehjem og tager udgangspunkt i gældende
lovgivning.

Det gennemgående tema for tilsynene har været, om
plejecentrene lever op til Favrskov Kommunes værdighedspolitik, der omfatter
områderne:

·
Livskvalitet og selvbestemmelse

·
Kvalitet, tværfaglighed og sammenhæng i plejen

·
Mad og ernæring

·
En værdig død

·
Indsatsen for pårørende

·
Bekæmpelse af ensomhed.

Ved de to tilsyn er der særligt fokus på emnerne *Livskvalitet
og selvbestemmelse* samt *Mad og ernæring*.

På baggrund af tilsynene kategoriseres resultaterne heraf
som:

·
Særdeles tilfredsstillende

·
Meget tilfredsstillende

·
Tilfredsstillende

·
Mindre tilfredsstillende

·
Ikke tilfredsstillende.

Bilaget ”Tilsynsbeskrivelse kommunale tilsyn” beskriver
hovedtrækkene i tilsynsrapportens opbygning og terminologi.

Resultaterne fra plejecenter [adresse] og [adresse]
Friplejehjem karakteriseres som ”Særdeles tilfredsstillende”. På både
plejecenter [adresse] og [adresse] vurderer den tilsynsførende, at
stederne lever op til gældende lovgivning, Favrskov Kommunes værdighedspolitik
og kvalitetsstandard. Den tilsynsførende vurderer desuden, at begge plejecentre
har medarbejdere med rette kompetencer i forhold til de opgaver, som de skal
løse.

Tilsynsførende har alene fundet anledning til at komme med
få anbefalinger.

De fleste af anbefalingerne vedrører den skriftlige
dokumentation. På både plejecenter [adresse] og [adresse] fremhæver
den tilsynsførende, at de to plejecentre er godt på vej med den sundhedsfaglige
dokumentation i det elektroniske patientsystem, Cura. Der er dog mangler i
forhold til den fælles faglige del af journalen. Under tilsynet er
medarbejderne blevet vejledt i dette.

Tilsynsrapporterne er vedlagt som bilag.

Der er på baggrund af tilsynsrapporten udarbejdet et notat,
der kort opsummerer indholdet af tilsynsrapporten og beskrivelsen af den
opfølgning, som tilsynet har afstedkommet. Notatet er vedlagt som bilag.

**VURDERING**

Social og Sundhed finder det positivt, at resultaterne af
tilsynene er kategoriseret som ”Særdeles tilfredsstillende”, og at rapporterne
fra tilsynene konkluderer, at Favrskov Kommunes værdighedspolitik og
kvalitetsstandard efterleves.

I relation til tilsynets bemærkninger om skriftlig
dokumentation har tilsynsførende sammen med plejecenter [adresse] og [adresse]
Friplejehjem lavet en dokumentationsplan for 2020. Den beskriver, at alle
beboerne på plejecentrene er fordelt på kontaktpersoner, som er ansvarlige for
dokumentation vedrørende den enkelte borger.

Social og Sundhed har sendt tilsynsrapporterne i høring hos
Ældrerådet. Ældrerådets høringssvar af 4. februar 2020 er vedlagt som bilag.

Ældrerådet bemærker med tilfredshed, at begge plejecentre
placeres i kategorien ”Særdeles tilfredsstillende”. Ældrerådet har indtryk af,
at det elektroniske patientsystem Cura Care giver udfordringer i hverdagen,
selvom systemet har været anvendt i en periode.

Social og Sundhed oplyser, at patientsystemet Cura Care blev
ibrugtaget i september 2018. Implementeringen af Cura Care har været
udfordrende, men er nu fuldt implementeret og i drift.

**ØKONOMI**

Sagen har ingen direkte økonomiske konsekvenser.

**INDDRAGELSE**

Tilsynsrapporterne har været i høring hos Ældrerådet.

**INDSTILLING**

Direktøren for Social og Sundhed indstiller til Byrådet:

1.
At tilsynsrapporterne fra de kommunale
tilsyn for plejecenter [adresse] og [adresse] tages til efterretning.

2.
At indsatserne i notatet ”Opfølgning på de
kommunale tilsyn” godkendes.

**BESLUTNING**

***Social- og Sundhedsudvalget, 3. marts 2020:***

Fraværende:Ingen

Indstilles godkendt.

***Økonomiudvalget, 17. marts 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| Tilsynsrapport 2019 [adresse] | 710-2020-9225 |
| Tilsynsrapport 2019 Plejecenter Møllegården | 710-2020-9224 |
| Opfølgning på tilsynene | 710-2020-3387 |
| Tilsynsbeskrivelse kommunale tilsyn | 710-2020-2890 |
| Høringssvar Ældrerådet | 710-2020-25020 |